La Güera
Lennujaama kohta vaata artiklit La Güera lennujaam. La Güera (araabia keeles الڭويرة, al-Gūwayra; ka La Agüera, Lagouira või El Gouera) on kummituslinn Lääne-Sahara lõunatipus, Atlandi ookeani kaldal. Linn asub Ras Nouadhibou poolsaare, mööda mida kulgeb Lääne-Sahara ja Mauritaania piir, lääneosas, 15 km Nouadhiboust läänes. La Güera asub Maroko Lääne-Sahara müürist lõunas ja on Lääne-Sahara lõunapoolseim linn. La Güera on mahajäetud.